KOMMISSIONENS FORORDNING (EF) Nr. 2328/97 af 25. november 1997 om åbning af importtrancher på 280 330 tons blød kvalitetshvede i forbindelse med toldkontingent på 300 000 tons kvalitetshvede åbnet ved forordning (EF) nr. 529/97
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1095/96 af 18. juni 1996 om iværksættelse af indrømmelse i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT (1), særlig artikel 1, og
ud fra følgende betragtninger:
Kommissionens forordning (EF) nr. 529/97 af 21. marts 1997 om åbning og forvaltning af et toldkontingent på 300 000 tons kvalitetshvede og ophævelse af forordning (EF) nr. 1854/94 (2), ændret ved forordning (EF) nr. 850/97 (3), indeholder bestemmelser om indførsel i forbindelse med nævnte kontingent; i betragtning af EF's markedssituation for hvede er det desuden hensigtsmæssigt at åbne for ansøgninger om importlicenser i forbindelse med dette kontingent;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
1. Frister for indgivelse af ansøgninger om importlicenser for blød hvede henhørende under KN-kode 1001 90 99 af en kvalitet, der opfylder kriterierne i bilag I til forordning (EF) nr. 529/97, løber fra nærværende forordnings ikrafttrædelsesdato. Den udløber ved udgangen af den 30. dag efter dens begyndelse.
2. De samlede mængder, der kan indføres efter nærværende artikel, vedrører 280 330 tons blød hvede.
3. Forordning (EF) nr. 529/97 gælder for disse indførsler.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. november 1997.